એક વ્યક્તિએ નકલી ફેસબુક આઇડી બનાવીને પોતાની સાસુનો મોબાઇલ નંબર આપત્તિજનક કમેન્ટ સાથે પોસ્ટ કર્યો હતો. આ વ્યક્તિએ કમેન્ટમાં પોતાની પત્નીને કોલગર્લ જણાવતાં તેનું નામ લખ્યું હતું અને સાસુનો મોબાઇલ નંબર આપ્યો હતો. આ પછી તે મહિલાની પાસે રોજના 5-6 કોલ આવતાં હતાં. શરૂઆતમાં તો આ વિશે તેને કશી જ જાણ ન થઇ પરંતુ તે ખૂબ પરેશાન થતાં દીકરા અને દીકરીને આ વિશે જણાવ્યું હતું. પત્ની સાથે ઝઘડો થયા પછી તેને પરેશાન કરવા માટે યુવકે આવું કર્યું હતું.